ກຸ່ມຕາລີບານ ທັກທາຍ ລມຕ ປ້ອງກັນປະເທດ ສຫລ ດ້ວຍການຍິງຈະຫຼວດ ໃສ່ສະໜາມບິນ
ສະຫະລັດ ຈະສົ່ງກຳລັງທະຫານໄປ​ຕື່ມ ທີ່ອັຟການິສຖານ ຫລາຍກວ່າ 3,000 ຄົນ ເຮັດໃຫ້ກຳລັງທະຫານ ອາເມຣິກັນທັງໝົດ ຢູ່ທີ່ນັ້ນ ເພີ້ມຂຶ້ນເປັນ 14,000 ກວ່າຄົນ.
ລັດຖະມົນຕີປ້ອງກັນປະເທດ ສະຫະລັດ ທ່ານ Jim Mattis ໄດ້ເດີນທາງໄປຮອດປະ ເທດອັຟການິສຖານ ໃນວັນພຸດທີ່ຜ່ານມາ ໃນການຢ້້ຽມຢາມ ທີ່ບໍ່ໄດ້ປະກາດຢ່າງເປັນ ທາງການ, ສອງສາມອາ ທິດຫຼັງຈາກທຳນຽບຂາວ ໄດ້ເປີດເຜີຍແຜນຍຸດທະສາດໃໝ່ ສຳລັບປະເທດທີ່ຖືກທຳລາຍໂດຍສົງຄາມນີ້ ການຢ້ຽມຢາມຂອງທ່ານໄດ້ຖືກທັກທາຍ ໂດຍການຍິງລູກຈະຫຼວດໂຈມຕີໃສ່ສະໜາມບິນສາກົນທີ່ໄດ້ສັງຫານຢ່າງໜ້ອຍນຶ່ງຄົນ ແລະຫຼາຍຄົນໄດ້ຮັບບາດເຈັບ ນັກຂ່າວວີໂອເອ Bill Gallo ໄດ້ເດີນທາງໄປກັບຫົວໜ້າ ທຳນຽບຫ້າແຈ ແລະ ມີລາຍງານ ກ່ຽວກັບ ເຫດການນີ້ ຈາກນະຄອນຫຼວງ ກາບູລ ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ພຽງບໍ່ເທົ່າໃດຊົ່ວໂມງຫຼັງຈາກລັດຖະມົນຕີປ້ອງກັນປະເທດສະຫະລັດ ທ່ານ Jim Mattis ໄດ້ເດີນທາງຮອດນະຄອນຫຼວງຂອງປະເທດ ອັຟນິສຖານ ນັ້ນ ກໍໄດ້ເກີດເຫດການ ທີ່ເປັນການເຕືອນໃຈ ກ່ຽວກັບ ສະພາບຄວາມບໍ່ໝັ້ນຄົງທີ່ໄດ້ທຳ ລາຍປະເທດດັ່ງກ່າວ ພວກ ຕາລີບານ ໄດ້ອ້າງເອົາຄວາມຮັບຜິດຊອບໃນການໂຈມ ຕີນັ້ນ ເຊິ່ງມີການຍິງຈະຫຼວດຫຼາຍມາໃສ່ສະໜາມບິນສາກົນ ກາບູລ ການຢ້ຽມຢາມຂອງທ່ານ Mattis ແມ່ນມີຈຸດປະສົງ ທີ່ຈະເນັ້ນໃຫ້ເຫັນເຖິງຄວາມສຳ ຄັນຂອງຄວາມສາມັກຄີ ຕໍ່ຄວາມບໍ່ສະຫງົບທີ່ຍັງມີຢູ່ຕໍ່ມາໃນປະເທດດັ່ງກ່າວ ທ່ານ Jim Mattis ກ່າວວ່າ ບັນດາຜູ້ນຳຂອງພັນທະມິດໄດ້ພາກັນມີຄວາມຫວັງຫຼາຍຂຶ້ນ ໂດຍກ່າວວ່າ ແຜນຍຸດ ທະສາດໃໝ່ຂອງປະທານາທິບໍດີ ດໍໂນລ ທຣຳ ໄດ້ມີຜົນສະທ້ອນໃນແງ່ບວກແລ້ວ ທ່ານ Jens Stoltenberg ເລຂາທິການໃຫຍ່ອົງການ NATO ກ່າວວ່າ ສະຫະລັດ ຈະສົ່ງກຳລັງທະຫານໄປຕື່ມທີ່ອັຟການິສຖານ ຫລາຍກວ່າ 3,000 ຄົນ, ເຮັດໃຫ້ຈຳນວນກອງກຳລັງສະຫະລັດທັງໝົດ ທີ່ປະຕິບັດໜ້າທີ່ຢູ່ທີ່ນັ້ນເພີ່ມຂຶ້ນເປັນ ຫຼາຍກວ່າ 14,000 ຄົນ ທ່ານ ທຣຳ ກ່າວວ່າ ເຂົາເຈົ້າຈະບໍ່ເດີນທາງກັບບ້ານຈົນກວ່າ ສະພາບການທາງພາກພື້ນດິນທີ່ນັ້ນ ຈະມີການຮັບປະກັນ ສຳລັບຕອນນີ້, ມັນບໍ່ແມ່ນຄວາມຈິງ ເຈົ້າໜ້າທີ່ລະດັບສູງຄົນນຶ່ງ ຂອງກອງທັບ ສະຫະລັດ ໄດ້ກ່າວໂດຍບໍ່ອອກຊື່, ຍອມ ຮັບວ່າ ບັນຫາຂັດແຍ້ງນີ້ແມ່ນ ((JIM MATTIS, US DEFENSE SECRETARY)) ((JENS STOLTENBERG, NATO SECRETARY-GENERAL))